**ส่วนที่ ๑**

**ข้อมูลพื้นฐานองค์การบริหารส่วนตำบลโนนแดง**

**๑.๑ข้อมูลเกี่ยวกับหน่วยงาน/ส่วนราชการ บทบาท ภารกิจ/ อำนาจหน้าที่และความ**

**รับผิดชอบ**

 องค์การบริหารส่วนตำบลโนนแดง เป็นองค์กรปกครองส่วนท้องถิ่นที่มีบทบาทหน้าที่ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติมถึง(ฉบับที่ ๖)พ.ศ.๒๕๕๒ และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น โดยมีอำนาจหน้าที่ในการพัฒนาตำบลทั้งในด้านเศรษฐกิจ สังคม และวัฒนธรรม ซึ่งสามารถสรุปบทบาทหน้าที่ต่างๆได้ดังนี้

1. จัดให้มีและบำรุงรักษาทางน้ำและทางบก
2. รักษาความสะอาดของถนน ทางน้ำ และที่สาธารณะ รวมทั้งกำจัดมูลฝอยและสิ่งปฏิกูล
3. ป้องกันโรคและระงับโรคติดต่อ
4. ป้องกันและบรรเทาสาธารณภัย
5. ส่งเสริมการศึกษา ศาสนาและวัฒนธรรม
6. ส่งเสริมการพัฒนาสตรี เด็ก เยาวชน ผู้สูงอายุและผู้พิการ
7. คุ้มครอง ดูแลและบำรุงรักษาทรัพยากรธรรมชาติและสิ่งแวดล้อม
8. บำรุงรักษาศิลปะ จารีตประเพณี ภูมิปัญญาท้องถิ่นและวัฒนธรรมอันดีของท้องถิ่น
9. ให้มีน้ำเพื่อการอุปโภค บริโภคและการเกษตร
10. ให้มีและบำรุงการไฟฟ้าหรือแสงสว่างโดยวิธีอื่น
11. ให้มีและบำรุงรักษาทางระบายน้ำ
12. ให้มีและบำรุงสถานที่ประชุม การกีฬา การพักผ่อนหย่อยใจและสวนสาธารณะ
13. ให้มีและส่งเสริมกลุ่มเกษตรกรและกิจการสหกรณ์
14. ส่งเสริมให้มีอุตสาหกรรมในครอบครัว
15. บำรุงและส่งเสริมการประกอบอาชีพของราษฎร
16. การคุ้มครองดูแลและรักษาทรัพย์สินอันเป็นสาธารณสมบัติของแผ่นดิน
17. หาผลประโยชน์จากทรัพย์สินขององค์การบริหารส่วนตำบล
18. ให้มีตลาด ท่าเทียบเรือและท่าข้าม
19. กิจการเกี่ยวกับการพาณิชย์
20. การท่องเที่ยว
21. การผังเมือง

๒๒.ปฏิบัติหน้าที่อื่นตามที่ทางราชการมอบหมาย โดยจัดสรรงบประมาณหรือบุคลากร

 ให้ตามความจำเป็นและสมควร

๑.๒ โครงสร้างส่วนราชการ

แบ่งส่วนราชการเพื่อดำเนินงานตามบทบาทหน้าที่ให้สำเร็จ และมีประสิทธิภาพ ออกเป็น

๓ ส่วนราชการ คือ ๑ สำนักปลัดองค์การบริหารส่วนตำบล ๒ กองคลัง และ ๓ กองช่าง ซึ่งแต่ละส่วนมีบทบาทและหน้าที่ ดังนี้

๑. สำนักปลัดองค์การบริหารส่วนตำบลโนนแดง มีภารกิจรับผิดชอบตามงานต่างๆ ดังนี้

 ๑.๑ งานบริหารงานทั่วไป

 ๑.๒ งานนโยบายและแผน

๑.๓ งานการศึกษา

 ๑.๔ งานกฎหมายและคดี

 ๑.๕ งานป้องกันและบรรเทาสาธารณภัย

 ๑.๖ งานส่งเสริมการท่องเที่ยว

 ๑.๗ งานส่งเสริมการเกษตร

 ๑.๘ งานสาธารณสุขและสิ่งแวดล้อม

 ๑.๙ งานสวัสดิการและสังคมสงเคราะห์

 ๑.๑๐ งานกองทุนหลักประกันสุขภาพตำบลโนนแดง

 ๑.๑๑ งานสมาคมฌาปนกิจสงเคราะห์

 ๑.๑๒ งานกิจการสภาฯ

๒. กองคลัง มีภารกิจรับผิดชอบตามงานต่างๆ ดังนี้

 ๒.๑ งานการเงินและบัญชี

 ๒.๒ งานพัฒนาและจัดเก็บรายได้

 ๒.๓ งานทะเบียนทรัพย์สินและพัสดุ

 ๒.๔ งานตรวจสอบภายใน

๓. กองช่าง มีภารกิจรับผิดชอบตามงานต่างๆ ดังนี้

 ๓.๑ งานออกแบบ ก่อสร้าง

 ๓.๒ งานผังเมืองและควบคุมอาคาร

 ๓.๓ งานประสานสาธารณูปโภค สาธารณูปการ

 ๓.๔ งานกิจการน้ำมันเชื้อเพลิง

 ๓.๕ งานกิจการโรงงาน

 ๓.๖ งานสวนหย่อมและต้นไม้

**๑.๓ ข้อมูลเฉพาะขององค์การบริหารส่วนตำบลโนนแดง**

 **ที่ตั้ง อาณาเขต สภาพพื้นที่อื่นๆ**

๑.๓.๑ ที่ตั้ง อาณาเขต

องค์การบริหารส่วนตำบลโนนแดง มีพื้นที่ ๕๖ตารางกิโลเมตร ที่ตั้งห่าง

จากจังหวัดชัยภูมิไปทางทิศตะวันตก ตามถนนทางหลวงแผ่นดินหมายเลข ๒๒๕ (ชัยภูมิ –นครสวรรค์) ระยะทาง ๑๔ กิโลเมตร

 **ทิศเหนือ**  ติดต่อกับตำบลโคกสูงและตำบลห้วยต้อน อำเภอเมืองชัยภูมิ มีลักษณะเป็นที่ราบสูงเนินเขา

 **ทิศใต้**  ติดต่อกับตำบลบ้านเขว้า อำเภอบ้านเขว้า มีลักษณะเป็นที่ราบลุ่ม

**ทิศตะวันออก** ติดต่อกับตำบลชีลอง อำเภอเมืองชัยภูมิ มีลักษณะเป็นที่ราบลุ่มเป็นทุ่งกว้าง

**ทิศตะวันตก** ติดต่อกับตำบลตลาดแร้ง อำเภอบ้านเขว้ามีลักษณะเป็นที่ราบลุ่ม และที่ราบเนินเขา

๑.๓.๒ สภาพภูมิประเทศ ภูมิอากาศ

สภาพภูมิประเทศ มีลักษณะทั่วไป แบ่งเป็น ๒ ส่วน คือ

1. ๑. ด้านทิศเหนือ ทิศตะวันออกและทิศตะวันตก ขององค์การบริหารส่วนตำบลโนนแดง

มีลักษณะเป็นที่ราบลุ่มคล้ายเนินเขา เหมาะแก่การทำนา ทำไร่

๒. ด้านทิศใต้ขององค์การบริหารส่วนตำบลโนนแดง มีลักษณะเป็นที่ราบลุ่มเหมาะแก่

การทำนา

 **ภูมิอากาศ**

 ลักษณะดินฟ้าอากาศโดยทั่วไป มี ๓ ฤดู คือ ฤดูฝน ฤดูหนาว และฤดูร้อน

 ตำบลโนนแดงมีอุณหภูมิเฉลี่ยสูงสุด ๔๑.๕ องศาเซลเซียส และอุณหภูมิต่ำสุดวัดได้ ๖.๘ องศาเซลเซียส

**๑.๔ ข้อมูลทางการปกครอง**

๑.๔.๑ หมู่บ้าน ประชากร

ตำบลโนนแดง แบ่งการปกครองออกเป็น ๙ หมู่บ้าน ได้แก่

 หมู่ที่ ๑ บ้านโนนแดง

 หมู่ที่ ๒ บ้านโนนแดง

 หมู่ที่ ๓ บ้านโนนเสาเล้า

#  หมู่ที่ ๔ บ้านเจริญผล

 หมู่ที่ 5 บ้านหนองแวง

 หมู่ที่ 6 บ้านหนองบ่อ

 หมู่ที่ 7 บ้านวับช่องแมว

 หมู่ที่ 8 บ้านหนองโสมงเหนือ

 หมู่ที่ ๙ บ้านเจริญทรัพย์

 ปัจจุบันมีจำนวนประชากรทั้งสิ้น ๔,๖๓๙ คน มีจำนวนครัวเรือน ๑,๗๖๓ ครัวเรือนประชากรร้อยละ ๙๐ ประกอบอาชีพเกษตรกรรม ผลผลิตที่สำคัญได้แก่ ข้าว ,พืชสวน , พืชไร่ ซึ่งนอกจากจะประกอบอาชีพทางการเกษตรเป็นหลักแล้ว ยังประกอบอาชีพอื่นอีก ได้แก่ อาชีพรับจ้าง,ค้าขาย,รับราชการ ฯลฯ

๑.๔.๒ การศึกษา สาธารณสุข และการรักษาความปลอดภัย

 **การศึกษา** มีสถานศึกษาในพื้นที่ ดังนี้

1. ระดับประถมศึกษา มีจำนวน ๑ แห่ง เปิดสอนระดับอนุบาลถึงประถมศึกษาปีที่ ๖
2. ศูนย์พัฒนาเด็กเล็ก มีจำนวน ๑ แห่ง

 **การสาธารณสุข**

 ไม่มีที่ตั้งสถานพยาบาลภายในตำบล โดย ประชากรได้รับการบริการด้านสาธารณสุข จาก โรงพยาบาลบ้านเขว้า เป็นโรงพยาบาลขนาด 36 เตียงซึ่งมีที่ตั้งอยู่ในเขตเทศบาลตำบลบ้านเขว้า ติดกับพื้นที่ตำบลโนนแดง การเดินทางสะดวก

 **การรักษาความปลอดภัย**

 มีป้อมสายตรวจของอำเภอบ้านเขว้า จำนวน ๑ แห่ง ตั้งอยู่ที่ทางแยกถนนสายไหม เทศบาลตำบลบ้านเขว้า

๑.๔.๓ การคมนาคม

 การคมนาคม มีเส้นทางที่ใช้ติดต่อกับอำเภอ และจังหวัดได้ 1 เส้นทางใหญ่ ๆ คือถนนทางหลวงแผ่นดิน หมายเลข 225 สาย ชัยภูมิ - นครสวรรค์

๑.๔.๔ การสาธารณูปโภค

 มีไฟฟ้าใช้ครบครัวเรือน แต่ยังมีการขอขยายเขตเพิ่มขึ้นเรื่อย ๆ เนื่องจากมีการขยายหมู่บ้านออกไปตามที่ประกอบการเกษตร การติดต่อสื่อสารประชาชนส่วนใหญ่ใช้โทรศัพท์มือถือ ในส่วนระดับพื้นที่หมู่บ้านใช้เสียงตามสายประจำหมู่บ้าน

 น้ำเพื่อการอุปโภค บริโภค ชุมชนใหญ่จำนวน ๕ หมู่บ้าน ได้แก่ หมู่ที่ ๑ หมู่ที่ ๒ หมู่ที่ ๔ หมู่ที่ ๕ หมู่ที่ ๖ หมูที่ ๘และหมู่ที่ ๙ ใช้น้ำประปาจากการประปาส่วนภูมิภาค ในส่วนหมู่ที่ ๓ และหมู่ที่ ๗ ใช้น้ำประปาหมู่บ้านและน้ำบาดาล

 ๑.๔.๕ ทรัพยากรธรรมชาติและแหล่งน้ำ

 **แหล่งน้ำธรรมชาติ** ประกอบด้วย ดังต่อไปนี้

#  มีลำห้วย ๔ สาย

 มีหนองน้ำ ๔ แห่ง

 **แหล่งน้ำที่สร้างขึ้น** ประกอบด้วย ดังต่อไปนี้

 ฝาย ๒ แห่ง

 คลองส่งน้ำ ๒ แห่ง

 ๑.๔.๖ โบราณสถานและสถานที่ท่องเที่ยว

 มีสถานที่เก่าแก่ทางพุทธศาสนา คือวัดกลางโนนแดงและวัดดอนไผ่ อีกทั้งมีแหล่งโบราณสถานคือ สุสานหอย วัดป่าเขา ซึ่งจะได้พัฒนาให้เป็นโบราณสถานและสถานที่ท่องเที่ยวต่อไป

 สถานที่ท่องเที่ยว ได้แก่ ศาลหลวงปู่คำ หนองแวง

 **๑.๕ ข้อมูลสภาพทางเศรษฐกิจ**

๑.๕.๑ อาชีพ

ราษฎรตำบลโนนแดงส่วนใหญ่ประกอบอาชีพเกษตรกรรม เนื่องจากมีพื้นที่ราบและมีแม่น้ำหลายสายไหลผ่าน โดยการปลูกพืชหลักสามชนิดคือ ข้าว ,มันสำปะหลังและอ้อย แต่ปัจจุบันมีเกษตรกรหลายครอบครัวได้เปลี่ยนมาปลูกพืชผสมผสาน และการทำไร่นาสวนผสมมากยิ่งขึ้น โดยมีพืชเศรษฐกิจที่สำคัญคือ ข้าว มันสำปะหลัง กล้วย อ้อย ข้าวโพด และผลไม้ตามฤดูกาล

 ด้านการค้าขายปัจจุบันตำบลโนนแดงมีลานตลาดค้าขายสร้างรายได้เสริมแก่ราษฎรที่สำคัญจำนวน ๒ แห่ง คือลานค้าชุมชนหนองบ่อและลานค้าชุมชนหนองโสมงเหนือ นอกจากนี้ยังมีตลาดนัดของเอกชน ทุกวันที่ ๑๖ ของเดือน, ทุกวันจันทร์ของสัปดาห์ และ ทุกวันพฤหัสบดีของสัปดาห์

 ๑.๕.๒ รายได้เฉลี่ย

-รายได้เฉลี่ยต่อครัวเรือน ๘๐,๓๖๙ .- บาท ต่อปี

-รายได้เฉลี่ยต่อคน ๖๑,๖๕๔.- บาท ต่อปี

**ส่วนที่ ๒**

**การวิเคราะห์สถานการณ์การป้องกันและปราบปรามการทุจริตขององค์การบริหารส่วนตำบลโนนแดง**

**๒.๑ การวิเคราะห์สถานการณ์การร้องเรียนของผู้ทุจริตและประพฤติมิชอบขององค์การบริหารส่วนตำบลโนนแดง**

สถานการณ์การร้องเรียนของผู้ทุจริตและประพฤติมิชอบขององค์การบริหารส่วนตำบลโนนแดง ปี ๒๕๕๙

|  |  |  |  |  |
| --- | --- | --- | --- | --- |
| ลำดับที่  |  หน่วยงาน | จำนวนบุคลากร (ราย) | จำนวนผู้ถูกร้-องเรียน (ราย) | คิดเป็นร้อยละของผู้ถูกร้องเรียน |
|  ภาพรวม | ๔๙ | - | 0 |
| ๑ | ผู้บริหาร/ปลัด | ๕ | - | ๐ |
| ๒ | สมาชิกสภาฯ | ๑๗ | - | ๐ |
| ๓ | สำนักปลัด | ๒๑ | - | 0 |
| ๔ | กองคลัง | ๔ | - | 0 |
| ๕ | กองช่าง | ๒ | - | 0 |

**๒.๒ วิเคราะห์สภาพแวดล้อมขององค์การบริหารส่วนตำบลโนนแดง**

 ๒.๒.๑ วิเคราะห์สภาพแวดล้อมภายใน

|  |  |
| --- | --- |
| **จุดแข็ง (Strengths)** |  **จุดอ่อน (Weaknesses)** |
| S๑ | ผู้บริหาร มีนโยบายในการป้องกันและปราบปรามการทุจริต อย่างจริงจัง และเป็นตัวอย่างที่ดีแก่บุคลากรในสังกัด | W๑ | อัตรากำลังบุคลากรไม่เพียงพอ และไม่สอดคล้องกับภารกิจ |
| S๒ | ผู้แทนประชาชนได้แก่สมาชิกสภาองค์การบริหารส่วนตำบล ผู้บริหารส่วนตำบลไม่มีธุรกิจหรือการหารายได้ที่เกี่ยวข้องกับงานของท้องถิ่น | W๒ | ประชาชนยังขาดการมีส่วนร่วมและมีความพึงพอใจจากการเป็นผู้รับมากเกินไป |
| S๓ | มีการตรวจสอบจากหน่วยงานตรวจสอบและหน่วยงานกำกับดูแลอย่างต่อเนื่อง | W๓ | การทำงานเป็นแบบเชิงรับมากกว่าเชิงรุก |
| S๔ | พื้นที่อยู่อาศัยของตำบลอยู่รวมกันเป็นชุมชนขนาดใหญ่ สะดวกต่อการประชาสัมพันธ์เผยแพร่ข่าวสารทำให้ประชาชนได้รับทราบข่าวสารอย่างทั่วถึง | W๔ | ระบบฐานข้อมูลขาดการปรับปรุงให้เป็นปัจจุบัน การนำเทคโนโลยีมาใช้ยังไม่เกิดประสิทธิภาพ |
| S๕ | มียุทธศาสตร์ชาติฯ เป็นเครื่องมือกำหนดบทบาททิศทางการขับเคลื่อน | W๕ | งบประมาณมีจำนวนจำกัดในการจัดหาวัสดุ อุปกรณ์ที่มีความจำเป็นในการตรวจสอบโครงการงานก่อสร้าง |
| S๖ | มีสมาชิกสภาท้องถิ่นเป็นตัวแทนของประชาชนในการตรวจสอบการทำงานตามที่กฎหมายกำหนด | W๖ | สมาชิกสภาท้องถิ่นยังขาดความรู้เกี่ยวกับระเบียบที่เกี่ยวข้องกับงานท้องถิ่น |

**2.2.2 วิเคราะห์สภาพแวดล้อมภายนอก**

|  |  |
| --- | --- |
| **โอกาส (Opportunities)** |  **อุปสรรค (Threats)** |
| O๑ | บทบัญญัติของรัฐธรรมนูญ ส่งเสริมการต่อต้านการทุจริต | T๑ | ค่านิยมอุปถัมภ์และระบบพวกพ้อง |
| O๒ | แผนพัฒนาฯ 12 มุ่งให้คนไทยเป็นคนเก่งและดี | T๒ | การบังคับใช้กฎหมายในการต่อต้านการทุจริตในหน่วยงานภาครัฐอื่นๆยังไม่มีประสิทธิภาพ |
| O๓ | มีกระบวนการพัฒนาและปรับปรุงกฎหมายในการป้องกันและแก้ไขการทุจริต | T๓ | เกิดรูปแบบการทุจริตที่ซับซ้อนมากขึ้น จากการดำเนินธุรกิจของเอกชนและการทุจริตเชิงนโยบาย |
| O๔ | มีสื่อออนไลน์ที่ทันสมัยใช้เป็นช่องทางส่งข้อมูลได้รวดเร็ว | T๔ | ประชาชนมีมุมมองปัญหาการทุจริตเป็นเรื่องปกติธรรมดา เกิดเป็นภาวะจำยอมและเพิกเฉย |
| O๕ | นโยบายรัฐมุ่งปราบปรามการทุจริตให้เป็นที่ยอมรับในระดับสากล | T๕ | ความก้าวหน้าทางเทคโนโลยีถูกใช้เป็นเครื่องมือที่ทำให้เกิดการทุจริตรูปแบบใหม่ ๆ |
| O๖ | ภาคธุรกิจเอกชนตื่นตัว และเริ่มรวมตัวกันในการสร้างความโปร่งใส | T๖ | ภาคเอกชนยังมีค่านิยมติดสินบนเพื่ออำนวยความสะดวก |
| O๗ | สังคมมีความต้องการเห็นการแก้ไขปัญหาการทุจริตที่เป็นรูปธรรมและมีระยะเวลาในการดำเนินคดีที่รวดเร็วขึ้น | T๗ | ผู้แจ้งเบาะแสไม่มั่นใจในความปลอดภัย อันเนื่องมาจากอิทธิพลของผู้กระทำความผิด |
| O๘ | หลักปรัชญาเศรษฐกิจพอเพียงช่วยส่งเสริมให้ประชาชนมีความโลภน้อยลง ส่งผลให้แนวโน้มการทุจริตลดลงด้วย | T๘ | โครงสร้างเศรษฐกิจมีความเหลื่อมล้ำสูง |
| O๙ | หลักคำสอนของศาสนาชี้ให้เห็นโทษของการทุจริต ช่วยสร้างการรับรู้และแนวปฏิบัติในฐานะศาสนิกชนที่ดี | T๙ | ทัศนคติในแง่ลบของสังคมที่มีต่อเจ้าหน้าที่รัฐ ทำให้ดำเนินการส่งเสริมความร่วมมือได้ยาก |
| O๑๐ | ภาคธุรกิจขนาดกลางและขนาดเล็กเริ่มรวมกลุ่มกันปกป้องไม่ให้เกิดการแสวงหาผลประโยชน์ในทางมิชอบของเจ้าหน้าที่รัฐ |  |  |
| O๑๑ | การนำเสนอประเด็นการทุจริตของสื่อมวลชนมีอิทธิพลต่อการรับรู้ของประชาชนในวงกว้าง |  |  |
| O๑๒ | กระแสโลก องค์กรระดับนานาชาติมีการตื่นตัว |  |  |

**ส่วนที่ ๓**

**กรอบแนวคิดการจัดทำแผนป้องกันปราบปรามการทุจริตและประพฤติมิชอบ ระยะ ๕ ปี ( พ.ศ. ๒๕๖๐-๒๕๖๔)**

**3.1 ยุทธศาสตร์ชาติ 20 ปี** [[1]](#footnote-1)

ยุทธศาสตร์ด้านการปรับสมดุลและพัฒนาระบบบริหารจัดการภาครัฐ เพื่อให้หน่วยงานมีขนาดที่เหมาะสมกับบทบาทภารกิจ มีสรรถนะสูง มีประสิทธิภาพ และประสิทธิผลกระจายบทบาทภารกิจไปสู่ท้องถิ่นอย่างมีความเหมาะสม มีธรรมาภิบาล กรอบแนวทางที่ต้องให้ความสำคัญ คือ การต่อต้านการทุจริตและประพฤติมิชอบ

**3.2** **แผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 – 2564)[[2]](#footnote-2)**

ยุทธศาสตร์ที่ 6 การบริหารจัดการในภาครัฐ การป้องกันการทุจริตประพฤติมิชอบ และธรรมา ภิบาลในสังคมไทย มีวัตถุประสงค์ เพื่อลดปัญหาการทุจริตและประพฤติมิชอบของประเทศ เป้าหมายและตัวชี้วัด

เป้าหมายที่ 2 เพิ่มประสิทธิภาพการบริหารจัดการที่ดีขององค์กรปกครองส่วนท้องถิ่น

ตัวชี้วัด 2.1 สัดส่วนองค์กรปกครองส่วนท้องถิ่นในแต่ละประเภทที่ได้รับรางวัลการบริหารจัดการที่ดี

ต่อองค์กรปกครองส่วนท้องถิ่นทั้งหมดเพิ่มขึ้น

ตัวชี้วัด 2.2 ข้อร้องเรียนและคดีเกี่ยวกับการดำเนินงานขององค์กรปกครองส่วนท้องถิ่นลดลง

 **แนวทางการพัฒนา** ป้องกันและปราบปรามการทุจริตและประพฤติมิชอบ เพื่อให้สังคมไทยมีวินัย โปร่งใส ยึดมั่น ในความซื่อสัตย์สุจริต และยุติธรรม รวมทั้งสร้างความเข้มแข็ง เป็นภูมิคุ้มกันของสังคมไทย ให้ครอบคลุม ภาครัฐ ภาคเอกชน องค์กรพัฒนาเอกชน และภาคประชาชน พร้อมทั้งเพื่อสร้างพลังการขับเคลื่อนค่านิยม ต่อต้านการทุจริต โดยการปลูกฝังให้คนไทยไม่โกง ป้องกันการทุจริต ปราบปรามการทุจริต

**3.3 นโยบายรัฐบาล พลเอก ประยุทธ์ จันทร์โอชา[[3]](#footnote-3)**

 รัฐบาลของ พลเอก ประยุทธ์ จันทร์โอชา นายกรัฐมนตรี มีนโยบายในการบริหารราชการแผ่นดินด้านต่างๆ รวม 11 ด้าน โดยด้านที่เกี่ยวข้องการส่งเสริมและพัฒนาคุณธรรม จริยธรรมของบุคคล คือ นโยบายข้อที่ 10 สรุปได้ดังนี้

 **นโยบายที่ 10 นโยบายการส่งเสริมการบริหารราชกาแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบ ในภาครัฐ**

ข้อ 10.2 ในระยะแรก กระจายอำนาจเพื่อให้ประชาชนสามารถเข้าถึงบริการ สาธารณะได้โดยรวดเร็ว ประหยัด และสะดวก ทั้งจะวางมาตรการทางกฎหมาย กำหนดผู้รับผิดชอบ ที่ชัดเจน ขั้นตอนที่แน่นอน ระยะเวลาดำเนินการที่รวดเร็ว และระบบอุทธรณ์ที่เป็นธรรม โปร่งใส มิให้เจ้าหน้าที่หลีกเลี่ยง ประวิงเวลา หรือใช้อำนาจโดยมิชอบก่อให้เกิดการทุจริต การสูญเสียโอกาส หรือสร้างความเสียหายแก่ประชาชนโดยเฉพาะนักลงทุน ในระยะเฉพาะหน้าจะเน้นการปรับปรุง หน่วยงานให้บริการด้านการท้าธุรกิจ การลงทุน และด้านบริการสาธารณะในชีวิตประจ้าวัน เป็นสำคัญ

ข้อ 10.3 ยกระดับสมรรถนะของหน่วยงานของรัฐให้มีประสิทธิภาพ สามารถ ให้บริการเชิงรุกทั้งในรูปแบบการเพิ่มศูนย์รับเรื่องราวร้องทุกข์จากประชาชนในต่างจังหวัดโดยไม่ต้อง เดินทางเข้ามายังส่วนกลาง ศูนย์บริการสาธารณะแบบครบวงจรที่ครอบคลุมการให้บริการหลากหลาย ซึ่งจะจัดตั้งตามที่ชุมชนต่าง ๆ เพื่อให้ประชาชนสามารถเดินทางไปติดต่อขอรับบริการได้โดยสะดวก การให้บริการถึงตัวบุคคลผ่านระบบศูนย์บริการร่วม ณ จุดเดียว (One Stop Service) และ ระบบรัฐบาลอิเล็กทรอนิกส์ที่สมบูรณ์แบบ พัฒนาหน่วยงานของรัฐให้เป็นองค์กรแห่งการเรียนรู้ มีการสร้างนวัตกรรมในการทำงานอย่างประหยัด มีประสิทธิภาพ และมีระบบบูรณาการ

ข้อ 10.5 ใช้มาตรการทางกฎหมาย การปลูกฝังค่านิยม คุณธรรม จริยธรรม และจิตสำนึกในการรักษาศักดิ์ศรีของความเป็นข้าราชการและความซื่อสัตย์สุจริต ควบคู่กับ 19 การบริหารจัดการภาครัฐที่มีประสิทธิภาพเพื่อป้องกันและปราบปรามการทุจริตและประพฤติมิชอบ ของเจ้าหน้าที่ของรัฐทุกระดับอย่างเคร่งครัด ยกเลิกหรือแก้ไขกฎหมาย ระเบียบ ข้อบังคับต่าง ๆ ที่ไม่จำเป็น สร้างภาระแก่ประชาชนเกินควร หรือเปิดช่องโอกาสการทุจริต เช่น ระเบียบการจัดซื้อ จัดจ้าง การอนุญาต อนุมัติและการขอรับบริการจากรัฐ ซึ่งมีขั้นตอนยืดยาว ใช้เวลานาน ซ้ำซ้อน และเสียค่าใช้จ่ายทั้งของภาครัฐและประชาชน

ข้อ 10.6 ปรับปรุงและจัดให้มีกฎหมายเพื่อให้ครอบคลุมการป้องกันและปราบปรามการทุจริตประพฤติมิชอบ และการมีผลประโยชน์ทับซ้อนในภาครัฐทุกระดับ โดยถือว่า เรื่องนี้เป็นวาระสำคัญเร่งด่วนแห่งชาติและเป็นเรื่องที่ต้องแทรกอยู่ในการปฏิรูปทุกด้าน ทั้งจะเร่งรัดการดำเนินการต่อผู้กระทำการทุจริตและประพฤติมิชอบทั้งในด้านวินัยและคดี รวมทั้ง ให้ผู้ใช้บริการมีโอกาสประเมินระดับความน่าเชื่อถือของหน่วยงานของรัฐ และเปิดเผยผลการประเมิน ต่อประชาชน ทั้งจะนำกรณีศึกษาที่เคยเป็นปัญหา เช่น การจัดซื้อจัดจ้าง การร่วมทุน การใช้จ่ายเงิน ภาครัฐ การปฏิบัติหรือละเว้นการปฏิบัติโดยมิชอบ การใช้ดุลพินิจของเจ้าหน้าที่ การมีผลประโยชน์ ขัดแย้งหรือทับซ้อน ซึ่งได้มีคำวินิจฉัยขององค์กรต่าง ๆ เป็นบรรทัดฐานแล้วมาเป็นบทเรียน ให้ความรู้แก่เจ้าหน้าที่ของรัฐ และประมวลเป็นกฎระเบียบหรือคู่มือในการปฏิบัติราชการ

ข้อ 10.7 ส่งเสริมและสนับสนุนภาคีองค์กรภาคเอกชนและเครือข่ายต่าง ๆ ที่จัดตั้งขึ้นเพื่อสอดส่อง เฝ้าระวัง ตรวจสอบเจ้าหน้าที่ของรัฐหรือต่อต้านการทุจริตและประพฤติมิชอบ ทั้งจะวางมาตรการคุ้มครองพยานและผู้เกี่ยวข้องเพื่อให้การดำเนินคดีทุจริตและประพฤติมิชอบ เป็นไปอย่างมีประสิทธิภาพโดยไม่ถูกแทรกแซงหรือขัดขวาง

**3.4 คำสั่งคณะรักษาความสงบแห่งชาติที่ 69/2559 เรื่อง มาตรการป้องกันและแก้ไขปัญหาการทุจริต ประพฤติมิชอบ[[4]](#footnote-4)**

 เพื่อให้การบริหารราชการของคณะรักษาความสงบแห่งชาติ ในการดูแลความปลอดภัยให้แก่ประชาชน รวมทั้งเพื่อให้เกิดความสงบสุขแก่สังคมและผลประโยชน์ของประเทศชาติโดยรวม ในการป้องกันและแก้ไขปัญหาการทุจริตประพฤติมิชอบ คณะรักษาความสงบแห่งชาติจึงมีคำสั่งดังต่อไปนี้

 ข้อ 1 ให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติมิชอบได้

 ข้อ 2 ในกรณีที่มีการกล่าวหาหรือพบเหตุอันควรสงสัยว่าข้าราชการและเจ้าหน้าที่ของรัฐ กระทำการหรือเกี่ยวข้องกับการทุจริตประพฤติมิชอบ ทั้งในฐานะตัวการ ผู้ใช้หรือผู้สนับสนุน ให้หัวหน้าส่วนราชการและหัวหน้าหน่วยงานของรัฐดำเนินการตามอำนาจหน้าที่ภายใต้พระราชบัญญัติระเบียบบริหารราชการแผ่นดิน พ.ศ. 2534 และพระราชกฤษฎีกา ว่าด้วยหลักเกณฑ์วิธีการบริหารกิจการบ้านเมืองที่ดี พ.ศ. 2546 ประกอบกฎหมาย ระเบียบ ข้อบังคับที่เกี่ยวข้องกับการบริหารงานบุคคล โดยให้บังคับใช้มาตรการทางวินัย มาตรการทางปกครอง และมาตรการทางกฎหมายอย่างเฉียบขาดและรวดเร็ว

 ข้อ 3 ในกรณีการจัดซื้อจัดจ้างของส่วนราชการและหน่วยงานของรัฐให้หัวหน้าส่วนราชการและหัวหน้าหน่วยงานของรัฐมีหน้าที่ในการควบคุม กำกับดูแล การดำเนินงานให้เป็นไปตามบทบัญญัติแห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 อย่างเคร่งครัด

 ข้อ 4 กรณีที่หัวหน้าส่วนราชการหรือผู้บังคับบัญชาปล่อยปละละเลย ไม่ดำเนินการตามข้อ 2 และข้อ 3 ให้ถือเป็นความผิดวินัยหรือความผิดทางอาญาแล้วแต่กรณี

ข้อ 5 ให้สำนักงานคณะกรรมการป้องกันและปราบปรามการทุจริตในภาครัฐดำเนินการแสวงหา รวบรวม และดำเนินการอื่นใด เพื่อให้ได้มาซึ่งข้อเท็จจริงและพยานหลักฐานในการที่จะทราบรายละเอียดและพิสูจน์เกี่ยวกับการทุจริตในภาครัฐ รวมทั้งติดตาม เร่งรัดผลการดำเนินงานตามข้อ 1 ข้อ 2 ข้อ 3 และข้อ 4 และรายงานผลการปฏิบัติพร้อมทั้งเสนอความเห็นให้คณะรักษาความสงบแห่งชาติทราบและพิจารณาอย่างต่อเนื่อง

**3.5 ยุทธศาสตร์ชาติ ว่าด้วยการป้องกันและปราบปรามการทุจริต ระยะที่ 3 (พ.ศ. 2560-2564)[[5]](#footnote-5)**

 **วิสัยทัศน์ “ประเทศไทยใสสะอาด ไทยทั้งชาติต้านทุจริต (Zero Tolerance & Clean Thailand)”**

 ประเทศไทยในระยะ 5 ปีข้างหน้า จะมุ่งสู่การเป็นประเทศที่มีมาตรฐานทางคุณธรรมจริยธรรมเป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชน เพื่อให้ประเทศไทย มีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ

 **พันธกิจ** **“สร้างวัฒนธรรมต่อต้านการทุจริต ยกระดับธรรมาภิบาลในการบริหารจัดการทุกภาคส่วนแบบบูรณาการและปฏิรูปกระบวนการป้องกันและปราบปรามการทุจริต ทั้งระบบ ให้มีมาตรฐานสากล”**

 **เป้าประสงค์เชิงยุทธศาสตร์** ประเทศไทยได้รับการประเมินดัชนีการรับรู้การทุจริต (Corruption Perceptions Index: CPI) ของประเทศไทย ไม่น้อยกว่าร้อยละ 50

 **วัตถุประสงค์หลัก**

 1. สังคมมีพฤติกรรมร่วมต้านการทุจริตในวงกว้าง

 2. เกิดวัฒนธรรมทางการเมือง (Political Culture) มุ่งต้านการทุจริตในทุกภาคส่วน

 3. การทุจริตถูกยับยั้งอย่างเท่าทันด้วยนวัตกรรม กลไกป้องกันการทุจริต และระบบบริหารจัดการตามหลักธรรมาภิบาล

 4. การปราบปรามการทุจริตและการบังคับใช้กฎหมาย มีความรวดเร็ว เป็นธรรม และได้รับความร่วมมือจากประชาชน

 5. ดัชนีการรับรู้การทุจริต (Corruption Perceptions Index: CPI) ของประเทศไทยมีค่าคะแนน ในระดับที่สูงขึ้น

**ยุทธศาสตร์**

ยุทธศาสตร์มีความครอบคลุมกระบวนการดำเนินงานด้านการป้องกัน ปราบปรามการทุจริต และประพฤติมิชอบ โดยกำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้

 **ยุทธศาสตร์ที่ 1 “สร้างสังคมที่ไม่ทนต่อการทุจริต” เป็น**ยุทธศาสตร์ที่มุ่งเน้นให้ความสำคัญในกระบวนการการปรับสภาพสังคมให้เกิดภาวะ **“ที่ไม่ทน ต่อการทุจริต”** โดยเริ่มตั้งแต่กระบวนการกล่อมเกลาทางสังคมในทุกช่วงวัย ตั้งแต่ปฐมวัย เพื่อสร้างวัฒนธรรมต่อต้านการทุจริต และปลูกฝังความพอเพียง มีวินัย ซื่อสัตย์ สุจริต เป็นการดำเนินการผ่านสถาบันหรือกลุ่มตัวแทนที่ทำหน้าที่ในการกล่อมเกลาทางสังคม ให้มีความเป็นพลเมืองที่ดี มีจิตสาธารณะ จิตอาสา และความเสียสละเพื่อส่วนรวม และเสริมสร้างให้ทุกภาคส่วนมีพฤติกรรมที่ไม่ยอมรับ และต่อต้านการทุจริตในทุกรูปแบบ

**ยุทธศาสตร์ที่ 2 “ยกระดับเจตจำนงทางการเมืองในการต่อต้านการทุจริต”** สถานการณ์ความขัดแย้งในสังคมไทยในห้วงระยะกว่าทศวรรษที่ผ่านมา เมื่อพิจารณาจากประเด็นข้อเรียกร้องหรือประเด็นการชุมนุมประท้วงของประชาชนทุกกลุ่ม ทุกฝ่ายที่มีต่อทุกรัฐบาลที่ผ่านมา จะเห็นได้ว่าประชาชนทุกกลุ่มทุกฝ่ายต่างมีข้อเรียกร้องที่สอดคล้องร่วมกันประการหนึ่งคือ **การต่อต้านการทุจริตของรัฐบาลและเจ้าหน้าที่รัฐ** อาจกล่าวได้ว่าปัญหาการทุจริตนั้นเป็นเสมือนศูนย์กลางของปัญหาความขัดแย้งทั้งมวลของสังคมไทยในห้วงเวลากว่าหนึ่งทศวรรษที่ผ่านมา และการแสดงออกซึ่งเจตจำนง ทางการเมืองของประชาชนทุกกลุ่มทุกฝ่ายที่ไม่ยอมรับและไม่อดทนต่อการทุจริตประพฤติมิชอบไม่ว่าจะเป็นรัฐบาลใดก็ตาม ย่อมสะท้อนให้เห็นถึงเจตจำนงทางการเมืองอัน แน่วแน่ของประชาชนไทยทุกกลุ่มทุกฝ่าย ที่ต้องการให้การบริหารราชการแผ่นดินของรัฐบาลและการปฏิบัติงานของเจ้าหน้าที่รัฐเป็นไปด้วยความโปร่งใส ปราศจากการทุจริตประพฤติมิชอบ ดังนั้นเพื่อเป็นการตอบสนองต่อเจตจำนงทางการเมืองในการต่อต้านการทุจริตไปสู่การปฏิบัติอย่างเป็นรูปธรรมและสอดคล้องเป็นอันหนึ่งเดียวกัน โดยเป็นยุทธศาสตร์ที่มุ่งเน้นให้ประชาชนและรัฐบาลมีการนำเจนจำนงทางการเมืองในเรื่องการต่อต้านการทุจริตไปสู่การปฏิบัติอย่างเป็นรูปธรรมและสอดคล้องเป็นหนึ่งเกี่ยวกัน

 **ยุทธศาสตร์ที่ 3 “สกัดกั้นการทุจริตเชิงนโยบาย”** การทุจริตเชิงนโยบาย (Policy Corruption) เป็นปัญหาที่พบมากขึ้นในปัจจุบัน ก่อให้เกิดผลเสียต่อการพัฒนาเศรษฐกิจและสังคมของประเทศอย่างมหาศาล ซึ่งจากผลการวิจัยที่ผ่านมาพบว่าการทุจริตเชิงนโยบายมักเกิดจากการใช้ช่องว่างทางกฎหมายเข้าแสวงหาประโยชน์ส่วนตน โดยพบตั้งแต่ขั้นตอนการกำหนดนโยบายของพรรคการเมือง การใช้อำนาจอย่างไม่โปรงใสยุทธศาสตร์ชาติว่าด้วยการป้องกันและปราบปรามการทุจริตระยะที่ 3 จึงได้กำหนดให้มียุทธศาสตร์ “สกัดกั้นการทุจริตเชิงนโยบาย” ซึ่งเป็นยุทธศาสตร์ที่มุ่งป้องกันการทุจริตตลอดกระบวนการนโยบายโดยการกำหนดมาตรการกลไก เสริมสร้างธรรมาภิบาล ตั้งแต่เริ่มขั้นก่อตัวนโยบาย (Policy formation) ขั้นการกำหนดนโยบาย (Policy Formulation) ขั้นตัดสินใจนโยบาย (Policy Decision) ขั้นการนำนโยบายไปปฏิบัติ (Policy Implementation) ขั้นการประเมินนโยบาย (Policy Evaluation) และขั้นป้อนข้อมูลกลับ (Policy Feedback)

  **ยุทธศาสตร์ที่ 4 “พัฒนาระบบป้องกันการทุจริตเชิงรุก”**ยุทธศาสตร์นี้มุ่งเน้นการพัฒนากลไกและกระบวนงานด้านการป้องกันการทุจริตของประเทศไทยให้มี ความเข้มแข็งและมีประสิทธิภาพมากยิ่งขึ้นเพื่อลดโอกาสการทุจริตหรือทำให้การทุจริตเกิดยากขึ้นหรือไม่เกิดขึ้น โดยอาศัยทั้งการกำหนดกลไกด้านกฎหมาย กลไกทางการบริหาร และกลไกอื่น ๆ และเสริมสร้างการปฏิบัติงานของหน่วยงานทั้งภาครัฐ และเอกชน ให้มีธรรมาภิบาล

 **ยุทธศาสตร์ที่ 5 “ปฏิรูปกลไกและกระบวนการการปราบปรามการทุจริต”** ยุทธศาสตร์การปฏิรูปกลไกและกระบวนการการปราบปรามการทุจริตเป็นยุทธศาสตร์ที่มุ่งเน้นการปรับปรุงและพัฒนากลไกและกระบวนการต่าง ๆ ของการปราบปรามการทุจริตทั้งระบบ ให้สามารถดำเนินการได้อย่างรวดเร็ว มีประสิทธิภาพและเป็นที่ยอมรับ ซึ่งในการปฏิรูปกลไกและกระบวนการปราบปรามการทุจริตดังกล่าวจะมุ่งเน้นการดำเนินการโดยการเพิ่มประสิทธิภาพในการตราเป็นกฎหมาย (Legislation) การบังคับใช้กฎหมาย (Enforcement) และการตัดสินคดีและลงโทษผู้กระทำผิด (Judiciary) การบูรณาการร่วมกันของหน่วยงานต่าง ๆ ในกระบวนการปราบปรามการทุจริต และการใช้เทคโนโลยีสารสนเทศและการสื่อสารที่ทันสมัยในการพัฒนากลไกต่าง ๆ ให้มีประสิทธิภาพมากยิ่งขึ้น ซึ่งยุทธศาสตร์นี้จะทำให้การปราบปรามการทุจริตเป็นไปอย่างรวดเร็วและมีประสิทธิภาพมากยิ่งขึ้น คดีการทุจริตต่าง ๆ ถูกดำเนินการอย่างรวดเร็ว และผู้กระทำการทุจริตได้รับการลงโทษ สาธารณชนและสังคมเกิดความตระหนักและเกรงกลัวที่จะกระทำการทุจริต และคดีการทุจริตมีอัตราลดลงได้ในที่สุด

 **ยุทธศาสตร์ที่ 6 “ยกระดับคะแนนดัชนีการรับรู้การทุจริต (Corruption Perceptions Index : CPI) ของประเทศไทย”** เป็นการกำหนดยุทธศาสตร์ที่มุ่งเน้นการยกระดับมาตรฐานด้านความโปร่งใสและการจัดการการยกระดับค่าดัชนีการรับรู้การทุจริตของประเทศไทย โดยการศึกษาวิเคราะห์ประเด็นการประเมิน และวิธีการสำรวจตามแต่ละแหล่งข้อมูล และเร่งรัด กำกับ ติดตามให้หน่วยงานที่เกี่ยวข้องปฏิบัติหรือปรับปรุงการทำงาน รวมไปถึง การบูรณาการการทำงานร่วมกันระหว่างภาครัฐ หน่วยงานในกระบวนการยุติธรรม ภาคเอกชน และต่างประเทศ เพื่อยกระดับคะแนนดัชนีการรับรู้การทุจริต (Corruption Perceptions Index : CPI) ของประเทศไทย

**3.6 แผนยุทธศาสตร์กระทรวงมหาดไทย พ.ศ. 2560 – 2564 ประเด็นยุทธศาสตร์ที่ 4 การวางรากฐานการพัฒนาองค์กรอย่างสมดุล[[6]](#footnote-6)**

 กลยุทธ์ที่ 4.1.4 ป้องกันการทุจริตโดยส่งเสริมให้ประชาชนและภาคีการพัฒนาการมีส่วนร่วมในการดำเนินงาน

๓.๗ ยุทธศาสตร์จังหวัดชัยภูมิ พ.ศ. **พ.ศ. 2560 – 2564** ตามแผนป้องกันและปราบปรามการทุจริตและ

ประพฤติมิชอบ ระยะ ๕ ปี

**ส่วนที่ ๔**

**แผนป้องกันปราบปรามการทุจริตและประพฤติมิชอบ ระยะ ๕ ปี**

**(พ.ศ. ๒๕๖๐- ๒๕๖๔ )ขององค์การบริหารส่วนตำบลโนนแดง**

**4.1 หลักการความเป็นมา**

มติคณะรัฐมนตรี เมื่อวันที่ 11 ตุลาคม 2559 เห็นชอบร่างยุทธศาสตร์ชาติ ว่าด้วยการป้องกันและปราบปรามการทุจริต ระยะที่ 3 (พ.ศ. 2560 - 2564) และให้หน่วยงานภาครัฐแปลงแนวทางมาตรการตามยุทธศาสตร์ชาติ ฯ ไปสู่การปฏิบัติ

กระทรวงมหาดไทยอำนาจหน้าที่เกี่ยวกับการบำบัดทุกข์บำรุงสุข การรักษาความสงบเรียบร้อยของประชาชน การอำนวยความเป็นธรรมของสังคม การส่งเสริมและพัฒนาการเมืองการปกครอง การพัฒนาการบริหารราชการ ส่วนภูมิภาค การปกครองท้องที่ การส่งเสริมการปกครองท้องถิ่นและพัฒนาชุมชน การทะเบียนราษฎร ความมั่นคงภายใน กิจการสาธารณภัย การพัฒนาเมือง และราชการอื่นตามที่มีกฎหมายกำหนดให้เป็น อำนาจหน้าที่ของกระทรวงมหาดไทยหรือ ส่วนราชการที่สังกัดกระทรวงมหาดไทย และรัฐมนตรีว่าการกระทรวงมหาดไทย พลเอก อนุพงษ์ เผ่าจินดา ได้ให้ความสำคัญกับ การป้องกันและปราบปรามการทุจริต โดยได้เน้นย้ำให้ทุกหน่วยงานในสังกัดกระทรวงมหาดไทยปฏิบัติงานด้วยความถูกต้องตามระเบียบ ข้อกฎหมาย และให้นำมาตรการการป้องกันและปราบปรามการทุจริตมาเป็นโครงการที่มีประโยชน์ต่อประชาชน และมอบเป็นของขวัญปีใหม่ให้แก่ประชาชน พ.ศ. 2560 การดำเนินการป้องกัน ปราบปรามการทุจริตและประพฤติมิชอบในปีงบประมาณ พ.ศ. 2559 โดยได้นำยุทธศาสตร์ชาติว่าด้วยการป้องกันและปราบปรามการทุจริต ระยะที่ 2 (พ.ศ. 2556 – 2560) คำสั่งคณะรักษาความสงบแห่งชาติ ที่ 69/2557 ลงวันที่ 18 มิถุนายน 2557 เรื่อง มาตรการป้องกันและแก้ไขปัญหาการทุจริตและประพฤติมิชอบ และนโยบายรัฐบาล พลเอกประยุทธ์ จันทร์โอชา นายกรัฐมนตรี ที่ได้แถลงต่อสภานิติบัญญัติแห่งชาติ เมื่อวันที่ 12 กันยายน 2557 มาเป็นกรอบและแนวทางดำเนินการ โดยได้แปลงไปสู่การปฏิบัติเป็นพันธกิจ **“มหาดไทย ใสสะอาด”** ซึ่งจะมีการดำเนินการใน 3 ภารกิจหลัก ได้แก่ การส่งเสริมการบริหารกิจการบ้านเมืองที่ดีตามหลักธรรมาภิบาลในเชิงปฏิบัติ ป้องกันปราบปรามการทุจริตอย่างเข้มข้น และสนับสนุนให้มี **“จังหวัดใสสะอาด”** **“อำเภอใสสะอาด”** และ **“องค์กรปกครองส่วนท้องถิ่นใสสะอาด”** ทั่วประเทศ

องค์การบริหารส่วนตำบลโนนแดง ได้กำหนดนโยบายคุณธรรมและความโปร่งใสเพื่อเป็นมาตรฐาน แนวทางปฏิบัติ และค่านิยมสำหรับ ผู้บริหาร สมาชิกสภาท้องถิ่น ข้าราชการและบุคลากรขององค์กรให้ยึดถือ และปฏิบัติควบคู่กับกฎ ระเบียบ และข้อบังคับอื่นๆ โดยมุ่งมั่นที่จะนำหน่วยงานให้ดำเนินงานตามภารกิจด้วยความโปร่งใส บริหารงานด้วยความซื่อสัตย์สุจริต มีคุณธรรม ปราศจากการทุจริต เพื่อให้บรรลุเจตนารมณ์ ดังกล่าว จึงกำหนดแนวทางให้ ส่วนราชการในสังกัดและเจ้าหน้าที่ทุกระดับถือปฏิบัติและการดำเนินการ ดังนี้

 1. บริหารงานและปฏิบัติงานตามหลักธรรมาภิบาล โดยมุ่งตอบสนองความต้องการของประชาชนด้วยการบริการที่รวดเร็ว ถูกต้อง เสมอภาค โปร่งใส และเป็นธรรม

 2. ปลูกฝังค่านิยมและทัศนคติให้บุคลากรในสังกัด มีความรู้ความเข้าใจ ยึดหลักคุณธรรม จริยธรรม นำหลักปรัชญาของเศรษฐกิจพอเพียงมาใช้ในการปฏิบัติงานและการดำเนินชีวิต

 3. ดำเนินการจัดซื้อ จัดจ้าง ส่งเสริมการดำเนินการให้เกิดความโปร่งใสในทุกขั้นตอน และเปิดโอกาสให้ภาคเอกชน ภาคประชาสังคม และ ภาคประชาชนเข้ามามีส่วนร่วมในการตรวจสอบการปฏิบัติงาน โดยเปิดเผยข้อมูลข่าวสารในการดำเนินกิจกรรมทุกรูปแบบ

 4. ประชาสัมพันธ์ให้ประชาชนแจ้งข้อมูลข่าวสาร เบาะแสการทุจริต ร้องเรียนร้องทุกข์ผ่านศูนย์ดำรงธรรมกระทรวงมหาดไทย

 5. กรณีพบการทุจริตจะดำเนินการสอบสวนและลงโทษขั้นสูงกับผู้ที่ทุจริตอย่างจริงจัง

**4.2 เป้าหมายหลัก**

4.2.1 ไม่มีการทุจริตในหน่วยงาน

**4.3 วัตถุประสงค์**

 4.3.1 เพื่อสนับสนุนการขับเคลื่อนแผนการป้องกันและปราบปรามการทุจริตคอร์รัปชัน ตามวัตถุประสงค์หลักในยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564)

4.3.2 เพื่อแก้ไขปัญหาความไม่โปร่งใส ทุจริตคอร์รัปชัน ของส่วนราชการและเจ้าหน้าที่ในสังกัด โดยมุ่งเน้นกลไกการมีส่วนร่วมของ ประชารัฐ เน้นการร่วมคิด รวมทำ ร่วมปฏิบัติ ร่วมแก้ปัญหา และร่วมติดตามประเมินผล โดยการแก้ที่สาเหตุของปัญหาการปลูกจิตสำนึกความซื่อสัตย์สุจริต รับผิดชอบ รักษาวินัยของข้าราชการ การส่งเสริมคุณธรรมจริยธรรม ตลอดจนค่านิยมอื่น ๆ ที่ถูกต้อง รวมทั้งเข้าใจวิถีดำเนินชีวิตที่สมควรและมีคุณค่า และจัดอบรมให้ความรู้ ในการปฏิบัติงานตามภารกิจที่สุ่มเสี่ยงต่อการจะทำให้เกิดปัญหาความไม่โปร่งใส และการทุจริตคอร์รัปชัน โดยการป้องกัน ปราบปราม และลงโทษการกระทำที่ไม่โปร่งใส และการทุจริตคอร์รัปชัน เช่น ระบบการประมูล การเสนอราคาต่อหน่วยงานของรัฐ การจัดซื้อจัดจ้าง มีระบบ/กลไกจัดการรับเรื่องร้องเรียน มีระบบตรวจสอบภายในองค์กร และการมีส่วนร่วม การใช้ดุลยพินิจของผู้บริหารและผู้ปฏิบัติงาน

 4.3.3 เพื่อขยายผลการดำเนินงานปลูกฝังคุณธรรมจริยธรรมอย่างต่อเนื่อง เสริมสร้างเครือข่ายร่วมต่อต้านการทุจริตทุกระดับในประเทศ แสวงหาความร่วมมือจากภาคส่วน อื่น ๆ ที่ยังไม่ได้เข้ามามีส่วนร่วมอย่างใกล้ชิด เพื่อเร่งพัฒนาระบบบริหารจัดการยุทธศาสตร์ไปสู่การปฏิบัติที่เกิดผลสัมฤทธิ์ที่มีประสิทธิภาพและประสิทธิผล

 4.3.4 เพื่อให้ผู้บริหาร สมาชิกสภาท้องถิ่น ข้าราชการและพนักงานส่วนท้องถิ่นส่วนราชการ ยึดถือเป็นกรอบการปฏิบัติงานเพื่อประโยชน์สุขของประชาชนเพื่อให้เกิดผลสัมฤทธิ์ต่อภารกิจของรัฐ ความมีประสิทธิภาพเกิดความคุ้มค่าในเชิงภารกิจของรัฐมุ่งสู่เป้าหมายหลัก คือ ประชาชนได้รับการอำนวยความสะดวก และได้รับการตอบสนองความต้องการตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 และนโยบายของรัฐบาล

**4.4 ยุทศาสตร์ป้องกันปราบปรามการทุจริตและประพฤติมิชอบ กระทรวงมหาดไทย**

**4.4.1 ยุทธศาสตร์ที่ 1 “สร้างสังคมที่ไม่ทนต่อการทุจริต”**

|  |  |
| --- | --- |
| **กลยุทธ์** | **แนวทางตามกลยุทธ์** |
| 1. ส่งเสริมให้มีระบบและกระบวนการกล่อมเกลาทางสังคมเพื่อต้านทุจริต | 1.1 พัฒนาจิตสำนึกสาธารณะ |
| 1.2 การใช้เครื่องมือการสื่อสารทางสังคมเพื่อปรับเปลี่ยนพฤติกรรม |
| 2. ประยุกต์ปลักปรัชญาของเศรษฐกิจพอเพียงเป็นเครื่องมือต้านทุจริต | 2.1 นำปรัชญาของเศรษฐกิจพอเพียงมาปรับใช้ในการกล่อมเกลาทางสังคมและการปฏิบัติงานต่อต้านการทุจริต |
| 2.2 พัฒนาระบบและจัดการองค์ความรู้การป้องกันการทุจริตตามแนวทางปรัชญาเศรษฐกิจพอเพียง |
| 3. เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต | 3.1 สร้างชุมชนเฝ้าระวัง ต่อต้านทุจริต  |
| 3.2 สร้างความตื่นตัวในการแสดงออกต่อเหตุการณ์ทางสังคมที่ผิดต่อจริยธรรมทางสังคมและ/หรือกฎหมาย และผลักดันให้เกิดการลงโทษทางสังคม (Social Sanction) และทางกฎหมาย บนพื้นฐานของข้อเท็จจริงและเหตุผล |
| 3.3 บูรณาการทุกภาคส่วนเพื่อต่อต้านการทุจริต |

 **๔.4.๒ ยุทธศาสตร์ที่ ๓ “สกัดกั้นการทุจริตเชิงนโยบาย”**

|  |  |
| --- | --- |
| **กลยุทธ์** | **แนวทางตามกลยุทธ์** |
| 1. วางมาตรการเสริมในการสกัดกั้นการทุจริตเชิงนโยบายบนฐานธรรมาภิบาล | 1.1 การเผยแพร่ข้อมูลข่าวสารที่เกี่ยวข้องกับนโยบายอย่างทั่วถึง |
| 1.2 พัฒนากรอบชี้นำการกำหนดนโยบายตามหลัก ธรรมาภิบาล |
| 1.3 พัฒนาแนวปฏิบัติในการยอมรับนโยบายที่ผิดพลาดและแสดงความรับผิดชอบต่อสังคม |
| 1.4 กำหนดมาตรการวิเคราะห์ความเสี่ยงและการใช้จ่ายงบประมาณ  |
| 2. ส่งเสริมให้มีการศึกษา วิเคราะห์ ติดตาม และตรวจสอบ การทุจริตเชิงนโยบายในองค์กรปกครองส่วนท้องถิ่นแก่ประชาชน | 2.1 เผยแพร่องค์ความรู้ในการดำเนินนโยบายอย่างโปร่งใสและไร้การทุจริตให้แก่ประชาชน |

**4.4.3**  **ยุทธศาสตร์ที่ ๔ “พัฒนาระบบป้องกันการทุจริตเชิงรุก”**

|  |  |
| --- | --- |
| **กลยุทธ์** | **แนวทางตามกลยุทธ์** |
| 1. เพิ่มประสิทธิภาพระบบงานป้องกันการทุจริต | 1.1 พัฒนามาตรการเชิงรุกที่สามารถแก้ไขปัญหาการทุจริตในแต่ละระดับ |
| 1.2 พัฒนาระบบการทำงานแบบบูรณาการระหว่างภาครัฐ ภาคเอกชน และ ภาคประชาสังคมในการป้องกันการทุจริต |
| 1.3 เพิ่มบทบาทของภาคเอกชน และภาคประชาสังคมในการเข้ามามีส่วนร่วมกับระบบการป้องกันการทุจริต |
| 1.4 พัฒนากลไกการกำกับ ติดตาม และประเมินผลการป้องกันการทุจริต |
| 2. สร้างกลไกการป้องกันเพื่อยับยั้งการทุจริต | 2.1 สร้างกลไกป้องกันเพื่อยับยั้งการทุจริต |
| 2.2 กำหนดกลไกการติดตามและประเมินผลการนำข้อเสนอแนะไปสู่การปฏิบัติ |
| 3. พัฒนานวัตกรรมและเทคโนโลยีสารสนเทศเพื่อลดปัญหาการทุจริต | 3.1 พัฒนานวัตกรรมและเทคโนโลยีสารสนเทศ ในระบบบริหารงานสาธารณะ เพื่อลดขั้นตอน หรือกระบวนการใช้ดุลยพินิจของเจ้าหน้าที่รัฐ |
| 3.2 พัฒนาเทคโนโลยีสารสนเทศและการสื่อสารที่เปิดโอกาสให้ประชาชนสามารถศึกษา เรียนรู้ และหาข้อมูลเกี่ยวกับการป้องกันการทุจริต (กำหนดเรื่องที่ประชาชนให้ความสนใจ) |
| 4. พัฒนารูปแบบการสื่อสารสาธารณะเชิงสร้างสรรค์เพื่อปรับเปลี่ยนพฤติกรรม | 4.1 พัฒนาและยกระดับรูปแบบการสื่อสารสาธารณะเพื่อปรับเปลี่ยนพฤติกรรม |
| 5. พัฒนาสมรรถนะและองค์ความรู้เชิงสร้างสรรค์ของบุคลากรด้านการป้องกันการทุจริต | 5.1 พัฒนาและยกระดับการพัฒนาบุคลากรด้านงานป้องกันและปราบปรามการทุจริต ให้มีความเป็นมืออาชีพและเป็นไปตามมาตรฐานสากล |
| 5.2 ต่อยอด ขยายผล องค์ความรู้เชิงสร้างสรรค์ สำหรับการป้องกันการทุจริต |

**4.4.4** **ยุทธศาสตร์ที่ ๕ “พัฒนากลไกและกระบวนการการปราบปรามการทุจริต”**

|  |  |
| --- | --- |
| **กลยุทธ์** | **แนวทางตามกลยุทธ์** |
| 1. เพิ่มประสิทธิภาพระบบงานป้องกันการทุจริต | 1.1 การปรับปรุงระบบการรับเรื่องร้องเรียนของหน่วยงานต่อต้านการทุจริตต่าง ๆ ให้มีความรวดเร็ว เข้าถึงได้โดยง่าย |
| 1.2 การสร้างความเชื่อมั่นและความไว้วางใจต่อระบบการรับเรื่องร้องเรียน |
| ๑.๓ จัดหาเครื่องมือ/อุปกรณ์การเจาะถนนเพื่อใช้ตรวจสอบคอนกรีตโครงการก่อสร้างต่าง |

**ส่วนที่ ๕**

**รายละเอียดแผนป้องกันปราบปรามการทุจริต**

**และประพฤติมิชอบ ระยะ ๕ ปี (พ.ศ. ๒๕๖๐ –๒๕๖๔)**

**องค์การบริหารส่วนตำบลโนนแดง**

**5.1 ยุทธศาสตร์ที่ 1 “สร้างสังคมที่ไม่ทนต่อการทุจริต”**

**เป้าหมาย “สร้างสังคมที่ไม่ทนและไม่เพิกเฉยต่อปัญหาการทุจริต และร่วมต้านทุจริตในทุกรูปแบบ**

|  |  |  |  |  |  |  |
| --- | --- | --- | --- | --- | --- | --- |
| กลยุทธ์ | แนวทางตามกลยุทธ์ | แผนงาน/โครงการ/กิจกรรม | ตัวชี้วัดระดับผลผลิต |  ค่าเป้าหมายผลผลิต (หน่วยนับ) | ผลลัพธ์ | หน่วยงานรับผิดชอบ |
| ปี ๒๕๖๐ | ปี ๒๕๖๑ | ปี ๒๕๖๒ | ปี ๒๕๖๓ | ปี ๒๕๖๔ |
| 1.ส่งเสริมให้มีระบบและกระบวนการกล่อมเกลาทางสังคมเพื่อต้านทุจริต | 1.1 พัฒนาจิตสำนึกสาธารณะ | โครงการอบรมพัฒนาคุณธรรม จริยธรรม/กิจกรรมสวดมนต์ ไหว้พระทำสมาธิ | -เชิงปริมาณ-เชิงคุณภาพ | จำนวน๕๐คน | จำนวน๕๐คน | จำนวน๕๐คน | จำนวน๕๐คน | จำนวน๕๐คน | -เชิงปริมาณ-เชิงคุณภาพ | สำนักปลัดองค์การบริหารส่วนตำบลโนนแดง |
| 1.2 การใช้เครื่องมือการสื่อสารทางสังคมเพื่อปรับเปลี่ยนพฤติกรรม |
| 2. ประยุกต์หลักปรัชญาของเศรษฐกิจพอเพียงเป็นเครื่องมือต้านทุจริต | 2.1 นำหลักปรัชญาของเศรษฐกิจพอเพียงมาปรับใช้ในการกล่อมเกลาทางสังคมและการปฏิบัติงานต่อต้านการทุจริต | ส่งเสริมการดำเนินชีวิตตามหลักปรัชญาเศรษฐกิจพอเพียง/กิจกรรมปลูกพืชผักกินเอง ลดค่าใช้จ่ายในครอบครัว | -เชิงปริมาณ-เชิงคุณภาพ | จำนวน๕๐คน | จำนวน๕๐คน | จำนวน๕๐คน | จำนวน๕๐คน | จำนวน๕๐คน | -เชิงปริมาณ-เชิงคุณภาพ | สำนักปลัดองค์การบริหารส่วนตำบลโนนแดง |
|  | 2.2 พัฒนาระบบและจัดการองค์ความรู้การป้องกัน การทุจริตตามแนวทางปรัชญาเศรษฐกิจพอเพียง |  |  |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| กลยุทธ์ | แนวทางตามกลยุทธ์ | แผนงาน/โครงการ/กิจกรรม | ตัวชี้วัดระดับผลผลิต |  ค่าเป้าหมายผลผลิต (หน่วยนับ) | ผลลัพธ์ | หน่วยงานรับผิดชอบ |
| ปี ๒๕๖๐ | ปี ๒๕๖๑ | ปี ๒๕๖๒ | ปี ๒๕๖๓ | ปี ๒๕๖๔ |
| 3. เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต | 3.1 สร้างชุมชนเฝ้าระวัง ต่อต้านทุจริต  | กิจกรรมการเผยแพร่ข้อมูลข่าวสารการจัดซื้อ จัดจ้าง/เผยแพร่การประหยัดงบประมาณจากการจัดซื้อจัดจ้าง | -เชิงปริมาณ-เชิงคุณภาพ | ครอบคลุมทั้งตำบล | ครอบคลุมทั้งตำบล | ครอบคลุมทั้งตำบล | ครอบคลุมทั้งตำบล | ครอบคลุมทั้งตำบล | -เชิงปริมาณ-เชิงคุณภาพ | กองคลัง/สำนักปลัดองค์การบริหารส่วนตำบลโนนแดง |
| 3.2 สร้างความตื่นตัวในการแสดงออกต่อเหตุการณ์ทางสังคมที่ผิดต่อจริยธรรมทางสังคมและ/หรือกฎหมาย และผลักดันให้เกิดการลงโทษทางสังคม (Social Sanction) และทางกฎหมาย บนพื้นฐานของข้อเท็จจริงและเหตุผล |
|  | 3.3 บูรณาการทุกภาคส่วนเพื่อต่อต้านการทุจริต |  |  |  |  |  |  |  |  |  |

**5.2 ยุทธศาสตร์ที่ ๓ “สกัดกั้นการทุจริตเชิงนโยบาย”**

**เป้าหมาย**

1. ลดการทุจริตในกระบวนการนโยบายสาธารณะ

2. ส่งเสริมให้นโยบายสาธารณะเป็นไปตามหลักธรรมาภิบาล

|  |  |  |  |  |  |  |
| --- | --- | --- | --- | --- | --- | --- |
| กลยุทธ์ | แนวทางตามกลยุทธ์ | แผนงาน/โครงการ/กิจกรรม | ตัวชี้วัดระดับผลผลิต |  ค่าเป้าหมายผลผลิต (หน่วยนับ) | ผลลัพธ์ | หน่วยงานรับผิดชอบ |
| ปี ๒๕๖๐ | ปี ๒๕๖๑ | ปี ๒๕๖๒ | ปี ๒๕๖๓ | ปี ๒๕๖๔ |
| 1. วางมาตรการเสริมในการสกัดกั้นการทุจริตเชิงนโยบายบนฐาน ธรรมาภิบาล | 1.1 การเผยแพร่ข้อมูลข่าวสารที่เกี่ยวข้องกับนโยบาย | กิจกรรมการเผยแพร่ข้อมูลเกี่ยวกับนโยบาย/กิจกรรมพัฒนาคุณธรรมสำนึกต่อสังคม | -เชิงปริมาณ-เชิงคุณภาพ | ผู้บริหารและสมาชิกสภาท้องถิ่นจำนวน๒๑คน | ผู้บริหารและสมาชิกสภาท้องถิ่นจำนวน๒๑คน | ผู้บริหารและสมาชิกสภาท้องถิ่นจำนวน๒๑คน | ผู้บริหารและสมาชิกสภาท้องถิ่นจำนวน๒๑คน | ผู้บริหารและสมาชิกสภาท้องถิ่นจำนวน๒๑คน | ผู้บริหารและสมาชิกสภาท้องถิ่นจำนวน๒๑คน | กองคลัง/สำนักปลัดองค์การบริหารส่วนตำบลโนนแดง |
| 1.3 พัฒนาแนวปฏิบัติในการยอมรับนโยบายที่ผิดพลาดและแสดงความรับผิดชอบต่อสังคม |
|  | 1.๓ กำหนดมาตรการวิเคราะห์ความเสี่ยงและการใช้จ่ายงบประมาณ |  |  |  |  |  |  |  |  |  |

**5.3 ยุทธศาสตร์ที่ ๔ “พัฒนาระบบป้องกันการทุจริตเชิงรุก”**

**เป้าหมาย**

1. กลไกการป้องกันการทุจริตมีความเท่าทันต่อสถานการณ์การทุจริต เปลี่ยนแปลงสู่กระบวนการทำงานเชิงรุก สามารถป้องกันการทุจริตให้มีประสิทธิภาพ

2. มีการบูรณาการการทำงานระหว่างองค์กรที่เกี่ยวข้องกับการป้องกันการทุจริต

3. การทุจริตลดน้อยลงหรือไม่เกิดการทุจริต

|  |  |  |  |  |  |  |
| --- | --- | --- | --- | --- | --- | --- |
| กลยุทธ์ | แนวทางตามกลยุทธ์ | แผนงาน/โครงการ/กิจกรรม | ตัวชี้วัดระดับผลผลิต |  ค่าเป้าหมายผลผลิต (หน่วยนับ) | ผลลัพธ์ | หน่วยงานรับผิดชอบ |
| ปี ๒๕๖๐ | ปี ๒๕๖๑ | ปี ๒๕๖๒ | ปี ๒๕๖๓ | ปี ๒๕๖๔ |
| 1. เพิ่มประสิทธิภาพระบบงานป้องกันการทุจริต | 1.1 พัฒนามาตรการเชิงรุกที่สามารถแก้ไขปัญหาการทุจริตในแต่ละระดับ | จัดหาอุปกรณ์เพื่อใช้ในการตรวจสอบโครงการก่อสร้างต่างๆ/กิจกรรมเพิ่มช่องแจ้งข้อมูลการทุจริตทุจริต | -เชิงปริมาณ-เชิงคุณภาพ | การก่อสร้างเป็นไปโดยถูกต้อง/ไม่มีการทุจริตทุกขั้นตอน/ระดับ | การก่อสร้างเป็นไปโดยถูกต้อง/ไม่มีการทุจริตทุกขั้นตอน/ระดับ | การก่อสร้างเป็นไปโดยถูกต้อง/ไม่มีการทุจริตทุกขั้นตอน/ระดับ | การก่อสร้างเป็นไปโดยถูกต้อง/ไม่มีการทุจริตทุกขั้นตอน/ระดับ | การก่อสร้างเป็นไปโดยถูกต้อง/ไม่มีการทุจริตทุกขั้นตอน/ระดับ | ไม่มีข้อร้องเรียนการทุจริต | กองคลัง/กองช่าง/สำนักปลัดองค์การบริหารส่วนตำบลโนนแดง |
| 1.๒ พัฒนาระบบการทำงานแบบบูรณาการระหน่วยหน่วยงานในองค์กร |
|  | 1.๓ เพิ่มบทบาทภาคประชาชน |  |  |  |  |  |  |  |  |  |
|  | ๑.๓ พัฒนากลไกการกำกับติดตาม/ประเมินผล |  |  |  |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| กลยุทธ์ | แนวทางตามกลยุทธ์ | แผนงาน/โครงการ/กิจกรรม | ตัวชี้วัดระดับผลผลิต |  ค่าเป้าหมายผลผลิต (หน่วยนับ) | ผลลัพธ์ | หน่วยงานรับผิดชอบ |
| ปี ๒๕๖๐ | ปี ๒๕๖๑ | ปี ๒๕๖๒ | ปี ๒๕๖๓ | ปี ๒๕๖๔ |
| 2. สร้างกลไกการป้องกันเพื่อยับยั้งการทุจริต | 2.1 สร้างกลไกป้องกันเพื่อยับยั้งการทุจริต | จัดหาอุปกรณ์เพื่อใช้ในการตรวจสอบโครงการก่อสร้างต่างๆ | -เชิงปริมาณ-เชิงคุณภาพ | การก่อสร้างเป็นไปโดยถูกต้อง/ไม่มีการทุจริตทุกขั้นตอน/ระดับ | การก่อสร้างเป็นไปโดยถูกต้อง/ไม่มีการทุจริตทุกขั้นตอน/ระดับ | การก่อสร้างเป็นไปโดยถูกต้อง/ไม่มีการทุจริตทุกขั้นตอน/ระดับ | การก่อสร้างเป็นไปโดยถูกต้อง/ไม่มีการทุจริตทุกขั้นตอน/ระดับ | การก่อสร้างเป็นไปโดยถูกต้อง/ไม่มีการทุจริตทุกขั้นตอน/ระดับ | ไม่มีข้อร้องเรียนการทุจริต | กองคลัง/กองช่าง/สำนักปลัดองค์การบริหารส่วนตำบลโนนแดง |
| 2.2 กำหนดกลไกการติดตามและประเมินผลการนำข้อเสนอแนะไปสู่การปฏิบัติ |
| 3. พัฒนานวัตกรรมและเทคโนโลยีสารสนเทศเพื่อลดปัญหาการทุจริต | 3.1 พัฒนานวัตกรรมและเทคโนโลยีสารสนเทศ ในระบบบริหารงานสาธารณะ เพื่อลดขั้นตอน หรือกระบวนการใช้ ดุลยพินิจของเจ้าหน้าที่รัฐ |  |  |  |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| กลยุทธ์ | แนวทางตามกลยุทธ์ | แผนงาน/โครงการ/กิจกรรม | ตัวชี้วัดระดับผลผลิต |  ค่าเป้าหมายผลผลิต (หน่วยนับ) | ผลลัพธ์ | หน่วยงานรับผิดชอบ |
| ปี ๒๕๖๐ | ปี ๒๕๖๑ | ปี ๒๕๖๒ | ปี ๒๕๖๓ | ปี ๒๕๖๔ |
|  | 3.2 พัฒนาเทคโนโลยีสารสนเทศและการสื่อสารที่เปิดโอกาสให้ประชาชนสามารถศึกษา เรียนรู้ และหาข้อมูลเกี่ยวกับการป้องกันการทุจริต (กำหนดเรื่องที่ประชาชนให้ความสนใจ) | จัดหาอุปกรณ์เพื่อใช้ในการตรวจสอบโครงการก่อสร้างต่างๆ | -เชิงปริมาณ-เชิงคุณภาพ | การก่อสร้างเป็นไปโดยถูกต้อง/ไม่มีการทุจริตทุกขั้นตอน/ระดับ | การก่อสร้างเป็นไปโดยถูกต้อง/ไม่มีการทุจริตทุกขั้นตอน/ระดับ | การก่อสร้างเป็นไปโดยถูกต้อง/ไม่มีการทุจริตทุกขั้นตอน/ระดับ | การก่อสร้างเป็นไปโดยถูกต้อง/ไม่มีการทุจริตทุกขั้นตอน/ระดับ | การก่อสร้างเป็นไปโดยถูกต้อง/ไม่มีการทุจริตทุกขั้นตอน/ระดับ | ไม่มีข้อร้องเรียนการทุจริต | กองคลัง/กองช่าง/สำนักปลัดองค์การบริหารส่วนตำบลโนนแดง |
| 4. พัฒนารูปแบบการสื่อสารสาธารณะเชิงสร้างสรรค์เพื่อปรับเปลี่ยนพฤติกรรม | 4.1 พัฒนาและยกระดับรูปแบบการสื่อสารสาธารณะ เพื่อปรับเปลี่ยนพฤติกรรม |  |  |  |  |  |  |  |  |  |

**5.4 ยุทธศาสตร์ที่ ๕ “พัฒนากลไกและกระบวนการการปราบปรามการทุจริต”**

**เป้าหมาย**

1. การปฏิบัติงานด้านการปราบปรามการทุจริตมีความรวดเร็วและมีประสิทธิภาพ
2. คดีการทุจริตและการกระทำทุจริตลดน้อยลง

|  |  |  |  |  |  |  |
| --- | --- | --- | --- | --- | --- | --- |
| กลยุทธ์ | แนวทางตามกลยุทธ์ | แผนงาน/โครงการ/กิจกรรม | ตัวชี้วัดระดับผลผลิต |  ค่าเป้าหมายผลผลิต (หน่วยนับ) | ผลลัพธ์ | หน่วยงานรับผิดชอบ |
| ปี ๒๕๖๐ | ปี ๒๕๖๑ | ปี ๒๕๖๒ | ปี ๒๕๖๓ | ปี ๒๕๖๔ |
| 1. เพิ่มประสิทธิภาพระบบงานป้องกันการทุจริต | 1.1 การปรับปรุงระบบการรับเรื่องร้องเรียนของหน่วยงานต่อต้านการทุจริตต่าง ๆ ให้มีความรวดเร็ว เข้าถึงได้โดยง่าย | จัดหาอุปกรณ์เพื่อใช้ในการตรวจสอบโครงการก่อสร้างต่างๆ | -เชิงปริมาณ-เชิงคุณภาพ | ผู้บริหาร /สมาชิกสภาท้องถิ่น/พนักงานและประชาชนทุกคน | ผู้บริหาร /สมาชิกสภาท้องถิ่น/พนักงานและประชาชนทุกคน | ผู้บริหาร /สมาชิกสภาท้องถิ่น/พนักงานและประชาชนทุกคน | ผู้บริหาร /สมาชิกสภาท้องถิ่น/พนักงานและประชาชนทุกคน | ผู้บริหาร /สมาชิกสภาท้องถิ่น/พนักงานและประชาชนทุกคน | ประชาชนมีความมั่นใจและเชื่อมั่นในการให้ข้อมูลพร้อมให้ข้อมูลได้อย่างถูกต้อง/ไม่มีข้อร้องเรียนการทุจริต | สำนักปลัดองค์การบริหารส่วนตำบลโนนแดง |
| 1.2 การสร้างความเชื่อมั่นและความไว้วางใจต่อระบบการรับเรื่องร้องเรียน |

1. ร่างกรอบยุทธศาสตร์ ระยะ 20 ปี (พ.ศ. 2560-2579) [↑](#footnote-ref-1)
2. http://www.ratchakitcha.soc.go.th [↑](#footnote-ref-2)
3. นโยบายรัฐบาล พลเอก ประยุทธ์ จันทร์โอชา เมื่อวันที่ 12 กันยายน 2557 [↑](#footnote-ref-3)
4. <http://www.law.moi.go.th> [↑](#footnote-ref-4)
5. <https://www.nacc.go.th> สำนักงานป้องกันและปราบปรามการทุจริตแห่งชาติ [↑](#footnote-ref-5)
6. <http://www.ppb.moi.go.th> สำนักนโยบายและแผน สำนักงานปลัดกระทรวงมหาดไทย [↑](#footnote-ref-6)